דנה ארליך

דנה ארליך (נולדה ב-23 באוגוסט 1980) היא דיפלומטית ישראלית המכהנת כשגרירת ישראל באירלנד.

ביוגרפיה 
ארליך נולדה ב-1980 בירושלים לבתיה ואהרון, שניהם ממוצא ארגנטינאי.

היא בעלת תואר ראשון מהמחלקה לאומנות בבצלאל ותואר שני בתקשורת פוליטית מאוניברסיטת תל אביב.

קריירה מקצועית 
בשנת 2010 הצטרפה ארליך לקורס הצוערים של משרד החוץ, ולאחר שסיימה אותו הוצבה בשגרירות ישראל בקוסטה ריקה בתפקיד סגנית השגריר.

ב-2012 עברה לקונסוליה הישראלית בלוס אנג'לס, ואחרי שלוש שנים קודמה לתפקיד סגנית מנהל השירות הקונסולרי בצפון אמריקה.

ארליך שבה לישראל ב-2016 כדי לעמוד בראש מחזור חדש של קורס הצוערים, ולאחר מכן הוצבה במשך 4 שנים בשגרירות ישראל בלונדון.

בספטמבר 2021 נכנסה לתפקיד ראש מחלקת תיאום בלשכת מנכ"ל משרד החוץ, והייתה חלק מהמשלחת הרשמית הישראלית הראשונה בבחריין לאחר חתימת הסכמי אברהם.

באפריל 2023 אישרה הממשלה את מינויה לשגרירת ישראל באירלנד, בו החלה לכהן באוגוסט אותה שנה, שבועות ספורים לפני פרוץ מלחמת חרבות ברזל.

במסגרת תפקידיה קידמה אלריך, בין היתר, אירועי "דיפלומטיה קולינרית" שנועדו לחשוף את המטבח הישראלי ברחבי העולם וסייעה ליצור פסטיבלי אוכל ב-60 נציגויות ישראליות.

קישורים חיצוניים 

 דנה ארליך באתר שגרירות ישראל באירלנד

הערות שוליים 

שגרירי ישראל באירלנד
שגרירות ישראל
בוגרות בצלאל, אקדמיה לאמנות ועיצוב
בוגרות האוניברסיטה העברית בירושלים
ישראליות שנולדו ב-1980